CELEX: 52018JC0026
Language: et
Date: 2018-11-13
Title: Ühisettepanek: NÕUKOGU OTSUS, milles käsitletakse Euroopa Liidu nimel võetavat seisukohta ühiskomitees, mis on asutatud ühelt poolt Euroopa Ühenduse ning teiselt poolt Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa – Vahemere piirkonna ajutise assotsiatsioonilepinguga, seoses ELi – Palestiina omavalitsuse tegevuskava pikendamisega

EUROOPA KOMISJON
            Brüssel,13.11.2018
            JOIN(2018) 26 final
            2018/0382(NLE)
            Ühisettepanek:
            NÕUKOGU OTSUS,
            milles käsitletakse Euroopa Liidu nimel võetavat seisukohta ühiskomitees, mis on asutatud ühelt poolt Euroopa Ühenduse ning teiselt poolt Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa – Vahemere piirkonna ajutise assotsiatsioonilepinguga, seoses ELi – Palestiina omavalitsuse tegevuskava pikendamisega
            
               
         
         
            
               SELETUSKIRI
            
            
               1.Ettepaneku reguleerimisese
            
            
               Käesolev ettepanek käsitleb otsust, millega kehtestatakse ELi seisukoht ühiskomitees, mis on asutatud ühelt poolt Euroopa Ühenduse ning teiselt poolt Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa – Vahemere piirkonna ajutise assotsiatsioonilepingu (edaspidi „ajutine assotsiatsioonileping“) alusel, seoses ELi – Palestiina omavalitsuse tegevuskava pikendamist käsitleva otsuse vastuvõtmisega.
            
            
               2.Ettepaneku taust
            
            
               2.1.Ajutine assotsiatsioonileping
            
            
               Kaubandust ja koostööd käsitlev ajutine assotsiatsioonileping kirjutati alla 24. veebruaril 1997 ja see jõustus 1. juulil 1997. Ajutine assotsiatsioonileping on Euroopa Liidu ja Palestiina omavalitsuse kahepoolsete suhete õiguslik alus. Assotsiatsioonilepinguga on Palestiina tööstuskaupadele ette nähtud tollimaksuvaba pääs ELi turgudele ning Palestiinasse suunduva ELi ekspordi suhtes kehtestatud tollimaksude järkjärguline kaotamine viie aasta jooksul. Lepingu eesmärk on:
            
            
               –luua asjakohane raamistik lepinguosaliste laiahaardelisele dialoogile, mis võimaldab tihedate poliitiliste suhete arengut lepinguosaliste vahel;
            
            
               –luua tingimused kaubanduse järkjärguliseks liberaliseerimiseks;
            
            
               –edendada lepinguosaliste vaheliste tasakaalustatud majandus- ja sotsiaalsete suhete arengut dialoogi ja koostöö abil;
            
            
               –aidata kaasa Jordani Läänekalda ja Gaza sektori sotsiaalsele ja majanduslikule arengule;
            
            
               –toetada piirkondlikku koostööd, pidades silmas rahumeelse kooseksisteerimise tugevdamist ning majanduslikku ja sotsiaalset stabiilsust;
            
            
               –edendada koostööd muudes vastastikust huvi pakkuvates valdkondades.
            
            
               2.2.Ühiskomitee
            
            
               Ajutise assotsiatsioonilepinguga luuakse ühiskomitee, kellel on volitused teha otsuseid lepingus ettenähtud juhtudel ja muudel juhtudel, kui see on vajalik käesolevas lepingus ettenähtud eesmärkide saavutamiseks. Tehtud otsused on lepinguosaliste suhtes siduvad. Ühiskomitee võib samuti anda soovitusi seatud ühiste eesmärkide saavutamiseks ning lepingu tõrgeteta toimimiseks. Ühiskomitee eesistujaks on vaheldumisi EL ja Palestiina omavalitsus vastavalt töökorras sätestatud tingimustele. Ühiskomitee tuleb kokku vähemalt üks kord aastas ja vajaduse korral eesistuja algatusel.
            
            
            
               2.3.Ühiskomitee kavandatav õigusakt
            
            
               Ühiskomitee võtab vastu ELi – Palestiina omavalitsuse tegevuskava pikendamist käsitleva soovituse (edaspidi „kavandatav akt“). Vastavalt ühiskomitee töökorra artiklile 10 võetakse soovitus vastu kirjaliku menetluse teel.
            
            
               Kavandatava akti eesmärk on pikendada kolme aasta võrra ELi – Palestiina omavalitsuse tegevuskava kehtivust, et tagada kahe lepinguosalise vahelise koostöö jätkuvus. Kui peaks tekkima täiendava pikendamise vajadus, peaks komisjonil ja kõrgel esindajal olema õigus tegevuskava veel kolme aasta võrra pikendada, ilma et selleks tuleks ühiskomitees vastu võtta Euroopa Liidu seisukohta käsitlev uus nõukogu otsus.
            
            
               3.Liidu nimel võetav seisukoht
            
         
         
            
               Seisukoht, mille Euroopa Liit võtab ajutise assotsiatsioonilepinguga asutatud ühiskomitees seoses ELi – Palestiina omavalitsuse tegevuskava kolmeaastalist pikendamist käsitleva soovituse vastuvõtmisega, põhineb käesolevale otsusele lisatud otsuse tekstil.
            
            
               Mõlemad lepinguosalised on korduvalt kinnitanud, et Euroopa Liidul ja Palestiina omavalitsusel on mitmekesised ja elavad suhted ning et nad on kindlalt pühendunud nende suhete pidevale edasiarendamisele kõigis vastastikust huvi pakkuvates valdkondades.
            
            
               ELi – Palestiina omavalitsuse tegevuskava pikendamine on seega mõlema lepinguosalise huvides.
            
            
            
               3.1.Menetlusõiguslik alus
            
            
               3.1.1.Põhimõtted
            
            
               Euroopa Liidu toimimise lepingu (edaspidi „ELi toimimise leping“) artikli 218 lõikes 9 on sätestatud, et „[n]õukogu võtab komisjoni [...] ettepaneku põhjal vastu otsuse, millega […] kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.
            
            
               Mõiste „õigusliku toimega aktid“ hõlmab akte, millel on õiguslik toime asjaomase organi suhtes kehtiva rahvusvahelise õiguse normide alusel. Siia hulka kuuluvad ka sellised õiguslikud vahendid, mis ei ole rahvusvahelise õiguse kohaselt siduvad, aga mis „võivad mõjutada otsustavalt liidu seadusandja vastu võetud õigusaktide sisu“
                  1
               .
            
            
               3.1.2.Kohaldamine käesoleval juhul
            
            
               Ühiskomitee on lepinguga (ajutine assotsiatsioonileping) loodud organ.
            
            
               Õigusakt, mille ühiskomitee peab vastu võtma, on õigusliku toimega akt. Kavandataval aktil on õiguslik toime, sest sellega pikendatakse kehtivat ELi – Palestiina omavalitsuse tegevuskava kolme aasta võrra. 
            
            
               Seega on kavandatava otsuse menetlusõiguslik alus ELi toimimise lepingu artikli 218 lõige 9.
            
            
               3.2.Materiaalõiguslik alus
            
            
               3.2.1.Põhimõtted
            
            
               ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatud akti eesmärgist ja sisust, mida liidu nimel võetav seisukoht puudutab. Kui kavandatava aktiga taotletakse kahte eesmärki või reguleeritakse kahte valdkonda ning üht neist võib pidada peamiseks, samas kui teine on pelgalt kõrvalise tähtsusega, peab ELi toimimise lepingu artikli 218 lõike 9 kohasel otsusel olema üksainus materiaalõiguslik alus, st peamise või ülekaaluka eesmärgi või valdkonna puhul vajalik õiguslik alus.
            
            
               3.2.2.Kohaldamine käesoleval juhul
            
            
               Käesoleva kavandatava akti eesmärk ja sisu on assotsiatsioonilepingu ja Euroopa naabruspoliitika raames kolmanda riigiga tehtava koostöö.
            
            
               Seepärast on kavandatava otsuse materiaalõiguslik alus ELi toimimise lepingu artikkel 217.
            
            
            
               3.3.Kokkuvõte
            
         
         
            
               Ettepanekus esitatud otsuse õiguslik alus peaks seega olema ELi toimimise lepingu artikkel 217 koostoimes artikli 218 lõikega 9.
            
            
               4.Kavandatava õigusakti avaldamine
            
            
               Kuna ühiskomitee aktiga muudetakse ELi – Palestiina omavalitsuse tegevuskava kestust, on asjakohane see pärast vastuvõtmist avaldada Euroopa Liidu Teatajas vastavalt ELi – Palestiina omavalitsuse ühiskomitee töökorrale.
            
            
               2018/0382 (NLE)
            
            
               Ühisettepanek:
            
            
               NÕUKOGU OTSUS,
            
            
               milles käsitletakse Euroopa Liidu nimel võetavat seisukohta ühiskomitees, mis on asutatud ühelt poolt Euroopa Ühenduse ning teiselt poolt Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa – Vahemere piirkonna ajutise assotsiatsioonilepinguga, seoses ELi – Palestiina omavalitsuse tegevuskava pikendamisega
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
            
            
               võttes arvesse Euroopa Komisjoni ning liidu välisasjade ja julgeolekupoliitika kõrge esindaja (edaspidi „kõrge esindaja“) ettepanekut
            
            
               ning arvestades järgmist:
            
            
               (1)Euroopa Ühenduse ning Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vaheline kaubandust ja koostööd käsitlev Euroopa – Vahemere piirkonna ajutine assotsiatsioonileping (edaspidi „ajutine assotsiatsioonileping“) allkirjastati 24. veebruaril 1997 ja see jõustus 1. juulil 1997.
            
            
               (2)Lepinguosalised lepivad kokku, et kehtiv tegevuskava peegeldab jätkuvalt ELi – Palestiina omavalitsuse soodustatud partnerlust ja toetab ajutise assotsiatsioonilepingu rakendamist.
            
            
               (3)Tulenevalt ajutise assotsiatsioonilepingu artiklist 63 võib ühiskomitee võtta vastu otsuseid ja anda asjakohaseid soovitusi.
            
            
               (4)Ühiskomitee võtab ELi – Palestiina omavalitsuse tegevuskava kolmeaastalist pikendamist käsitleva soovituse vastu kirjaliku menetluse teel.
            
            
               (5)On asjakohane võtta ajutises assotsiatsioonilepingus vastu liidu nimel võetav seisukoht, kuna soovitusel on õiguslik toime.
            
            
               (6)Komisjonil ja kõrgel esindajal peaks olema vajaduse korral õigus tegevuskava veel kolme aasta võrra pikendada.
            
            
               (7)Tegevuskava pikendamine kolme aasta võrra annab lepinguosalistele võimaluse omavahelist koostööd tulevikus edasi arendada,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
         
         
            
               ELi seisukoht, mis võetakse vastu ühiskomitees, mis on asutatud Euroopa Ühenduse ning Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa – Vahemere piirkonna ajutise assotsiatsioonilepingu alusel seoses ELi – Palestiina omavalitsuse tegevuskava pikendamisega, põhineb käesolevale otsusele lisatud ühiskomitee soovituse eelnõul.
            
            
            
               Artikkel 2
            
            
               Komisjonile ja kõrgele esindajale antakse vajaduse korral õigus pikendada tegevuskava veel kolme aasta võrra.
            
            
            
               Artikkel 3
            
            
               Käesolev otsus on adresseeritud komisjonile ja kõrgele esindajale.
            
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Euroopa Kohtu 7. oktoobri 2014. aasta otsus Saksamaa vs. nõukogu, C-399/12, ECLI:EU:C:2014:2258, punktid 61–64. 
               
            
      
    ---documentbreak--- 
      
         
               EUROOPA KOMISJON
            Brüssel,13.11.2018
            JOIN(2018) 26 final
            Ühisettepanek:
            LISA
            järgmise dokumendi juurde:
            NÕUKOGU OTSUS,
            milles käsitletakse Euroopa Liidu nimel võetavat seisukohta ühiskomitees, mis on asutatud ühelt poolt Euroopa Ühenduse ning teiselt poolt Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelise kaubandust ja koostööd käsitleva Euroopa – Vahemere piirkonna ajutise assotsiatsioonilepinguga, seoses ELi – Palestiina omavalitsuse tegevuskava pikendamisega
            
               
         
         
            
               LISA
               
                  ELi-PVO ÜHISKOMITEE SOOVITUS nr xxx, millega kiidetakse heaks ELi – Palestiina omavalitsuse tegevuskava pikendamine [XXX 2018]
            
            
            
            
            
               ÜHISKOMITEE, 
            
            
               võttes arvesse ühelt poolt Euroopa Ühenduse ning teiselt poolt Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahelist kaubandust ja koostööd käsitlevat Euroopa – Vahemere piirkonna ajutist assotsiatsioonilepingut (edaspidi „ajutine assotsiatsioonileping”) 
            
            
            
               ning arvestades järgmist:
            
            
            
               (1)Euroopa Ühenduse ning Jordani läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vaheline kaubandust ja koostööd käsitlev Euroopa – Vahemere piirkonna ajutine assotsiatsioonileping (edaspidi „ajutine assotsiatsioonileping”) allkirjastati 24. veebruaril 1997 ja see jõustus 1. juulil 1997.
            
            
               (2)Tulenevalt ajutise assotsiatsioonilepingu artiklist 63 võib ühiskomitee võtta vastu otsuseid ja anda asjakohaseid soovitusi.
            
            
               (3)Ühiskomitee töökorra artiklis 10 on sätestatud võimalus võtta mõlema lepinguosalise nõusolekul istungite vahel kirjaliku menetluse teel vastu otsuseid.
            
            
               (4)ELi – Palestiina omavalitsuse tegevuskava pikendamine kolme aasta võrra annab lepinguosalistele võimaluse omavahelist koostööd tulevikus edasi arendada,
            
            
            
               SOOVITAB JÄRGMIST:
            
            
               Artikkel 1
            
            
               Kirjaliku menetluse korras tegutsev ühiskomitee soovitab pikendada ELi – Palestiina omavalitsuse tegevuskava kolme aasta võrra alates pikendamise heakskiitmise päevast.
            
            
            
               [Koht], [xxxxx 2018]
            
         
         
            
            
               ELi – Palestiina omavalitsuse ühiskomitee nimel
            
            
               eesistuja
            
            
               ***